Egipte: 13 dood in Sinai-grensaanval | Nuus24
Egipte: 13 dood in Sinai-grensaanval
Twee Amerikaanse toeriste in Egipte vrygelaat
Kaïro – Minstens 13 Egiptenare is Sondag in ’n aanval by ’n beheerpunt op die land se grens met Israel dood, het sekuriteit- en mediese bronne gesê.Die mediese bron het gesê gewapende mans het in twee voertuie na die beheerpunt gery en met hulle aankoms 13 wagte doodgeskiet. Die sekuriteitsbron sê 15 mense is in dié aanval dood. Sondag se aanval het by die Karm Abu Salem-grenspos plaasgevind.Islamitiese militante wat in die verlede vuurpylaanvalle teen Israel geloods het, word vir dié aanval blameer.– Volg Nuus24 op Twitter. - SAPA
Lees meer oor: israel | egipte | sterftes | aanvalle VOLGENDE OP NUUS24X Ondersoek kom ná 18 in Indië sterf in stormloop | Nuus24
Patna – Indiese owerhede het Dinsdag ‘n ondersoek van stapel gestuur ná ‘n stormloop 18 lewens geëis het toe ‘n tydelike brug ineengestort het by ‘n Hindoe-fees.Die voorval het laat Maandag in die stad Patna plaasgevind toe duisende Hindoes 'n gebedsritueel genaamd Chhath wou bywoon.“Minister Nitish Kumar het gevra dat ‘n ondersoek van stapel gestuur word. Ek het die toneel gisteraand besoek en ek sal weer daarheen gaan om met getuies, die polisie en ander mense te gesels,” het Amir Subhani, ‘n regeringsamptenaar, gesê.Jayant Kant, ‘n polisiebeampte, het bevestig dat 18 mense dood is, waaronder 10 vroue en agt kinders. Hy het egter bygevoeg dat die dodetal kan styg omdat nog mense vermis word.Die meeste van die sterftes is vermoedelik deur die stormloop veroorsaak, en nie deur die brug wat ineengestort het nie.– Volg Nuus24 op Twitter - Sapa - AFP
Lees meer oor: indië | sterftes VOLGENDE OP NUUS24X